пародии за Хъркане
Аксиомите на Истинския Мафиот
 Куршумоустойчиви съвети от мениджърската практика на организираната престъпност. Проверени на улицата. Когато се спазват, се живее по-дълго, стига се дори до пенсия… Човекът, който ги събира, е обвеян в тайнственост. Когато попитахме за името и биографията му, получихме единствено характерното пращене, както когато някои оттатък е тряснал слушалката на телефона. Но който и да е авторът Х той предлага съвети, които е опасно да игнорирате. 
 От Господин Х 
 1. Ако не можеш да победиш, воювайки джентълменски, воювай мръснишката. Или си наеми някой друг, който да го направи вместо теб. 
 2. Научи езика си да казва "Не знам". 
 3. Ако трябва да застреляш някого, когато си ядосан, гледай да не се гръмнеш сам. 
 4. Много по-добре е, ако враговете ти те мислят за откачен, отколкото за хладнокръвен и разумен. 
 5. Нищо не тежи по-малко от обещанието. 
 6. Ако трябва да очистиш някого, направи го толкова брутално, че да не се страхуваш от отмъщение. 
 7. Ако позволиш на враговете си - или приятелите си - да се смятат за равен с тях, те веднага ще се помислят за нещо повече от теб. 
 8. Единствения начин да опазиш тайна е да не казваш нищо. 
 9. Във всяко начинание умножавай лошите вероятности по две. Съответно изчислявай добрите наполовина. 
 10. Не всеки, който хърка, спи. 
 11. Ако трябва да излъжеш, бъди кратък. 
 12. Ничии думи не струват толкова, колкото парите в брой, които човекът носи. 
 13. Когато хващаш рибата, губиш стръвта. Това е необходима загуба. 
 14. Винаги издърпвай змията от дупката чрез нечия чужда ръка. 
 15. Хиляда приятели не са достатъчни; един враг обаче е. Ако не можеш да победиш, направи цената на победата на врага ти космическа. 
 16. Когато правиш компромис, губиш. Когато направиш така, че само да изглежда че правиш компромис, правиш крачка към победата. 
 17. Когато си ядосан затвори устата и отвори очите си. 
 18. Когато се пързаляш по тънък лед, пързаляй се бързо. 
 19. Никой мъж не обича добродетелите повече от жените. 
 20. Избягалата монахиня винаги говори лошо за манастира. 
 21. Една жена, колкото и да е руса, колкото и да е със сини очи пак си остава брюнетка по душа. 
 22. Шепа късмет струва повече от товар мъдрост. 
 23. От петнайсет души, които те ласкаят, поне четиринайсет лъжат. 
 24. Жените, вятърът и късмета се променят най-бързо. 
 25. Жена и свлачище тръгнат ли, няма връщане. 
 26. Любопитството е погубило повече девственици, отколкото любовта. 
 27. Ако трябва да режеш, убеди жертвата си, че си хирург. 
 28. Сантименталността е за тъпанари. 
 29. Жената на разсеяния вече е почти вдовица. 
 30. Ако си наковалня, бъди търпелив; ако си чук - УДРЯЙ! 
 31. Съдбата се усмихва и веднага след това те предава. 
 32. Грешният избор винаги изглежда най-разумният в началото. 
 33. За да има мир, бъди готов за война. 
 34. Не учи войниците си на всичките си хитрости, или ще бъдеш жертва на самия себе си. 
 35. По-добре враговете да надценяват глупостта ти, отколкото хитростта ти. 
 36. За да измамиш врага, преструвай се, че те е страх от него. 
 37. Нещастието винаги идва точно през вратата, която си оставил отворена за него. 
 38. След победа първата ти работа е да наостриш ножа си отново. 
 39. Удряй пръв и ще удряш последен. 
 40. Победите винаги са временни; пораженията също. 
 41. Най-добрата теория обикновено води до най-лошата практика. 
 42. Мълчанието не прави грешки. 
 43. Много различия могат да бъдат изгладени между чаршафите.